CELEX: 52020DP0351
Language: da
Date: 2020-12-15 00:00:00
Title: Europa-Parlamentets afgørelse om ikke at modsætte sig udkast til Kommissionens forordning om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår international regnskabsstandard 39 og International Financial Reporting Standard 4, 7, 9 og 16 (D069602/01 — 2020/2851(RPS))

29.10.2021   
            
            
               DA
            
            
               Den Europæiske Unions Tidende
            
            
               C 445/184
            
         
      P9_TA(2020)0351
      Afgørelse om ikke at gøre indsigelse mod en gennemførelsesforanstaltning: International regnskabsstandard 39 og International Financial Reporting Standard 4, 7, 9 og 16
      Europa-Parlamentets afgørelse om ikke at modsætte sig udkast til Kommissionens forordning om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår international regnskabsstandard 39 og International Financial Reporting Standard 4, 7, 9 og 16 (D069602/01 — 2020/2851(RPS))
      (2021/C 445/23)
      
         Europa-Parlamentet,
      
                  —
               
               
                  der henviser til udkast til Kommissionens forordning (D069602/01,
               
            
                  —
               
               
                  der henviser til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1,
               
            
                  —
               
               
                  der henviser til udtalelse af 26. oktober 2020 fra det regnskabskontroludvalg, der er omhandlet i artikel 6, stk. 1, i forordning (EF) nr. 1606/2002,
               
            
                  —
               
               
                  der henviser til Kommissionens skrivelse af 28. oktober 2020, hvori den anmoder Parlamentet om at erklære, at det ikke vil modsætte sig udkastet til forordning,
               
            
                  —
               
               
                  der henviser til skrivelse af 2. december 2020 fra Økonomi- og Valutaudvalget til Udvalgsformandskonferencens formand,
               
            
                  —
               
               
                  der henviser til artikel 5a i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (2),
               
            
                  —
               
               
                  der henviser til forretningsordenens artikel 112, stk. 4, litra d), og artikel 111, stk. 6,
               
            
                  —
               
               
                  der henviser til henstilling til afgørelse fra Økonomi- og Valutaudvalget,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 15. december 2020,
               
            
                  A.
               
               
                  der henviser til, at International Accounting Standards Board (IASB) den 27. august 2020 udstedte ændringer til International Accounting Standard (IAS) 39 og til International Financial Reporting Standards (IFRS) 4, 7, 9 og 16; der henviser til, at disse ændringer har til formål at give en generel lempelse i lyset af »fase 2« i forbindelse med erstatningen af interbankrenten (IBOR); der henviser til, at de foreslåede ændringer vedrører konsekvenserne for regnskabsaflæggelse af den faktiske udskiftning af rentebenchmarket for ændringer af finansielle instrumenter (værdiændringer) og regnskabsmæssig sikring og forhindrer uønskede regnskabsmæssige konsekvenser for værdiansættelsen (eller ophør af indregning) af finansielle instrumenter og leasingkontrakter og ophør af sikringsforhold som følge af en lovbestemt erstatning af benchmarksatserne; der henviser til, at selskaber uden de foreslåede ændringer kan være nødt til straks at anerkende værdiændringer i resultatet eller indstille sikringsforhold, selv om de ikke har ændret deres risikostyringsstrategi; der henviser til, at Kommissionen indtrængende opfordrede IASB til at fremskynde udstedelsen af de foreslåede ændringer, således at Unionen rettidigt kunne godkende dem;
               
            
                  B.
               
               
                  der henviser til, at European Financial Reporting Advisory Group (EFRAG) den 14. september 2020 afgav en positiv godkendelsesudtalelse til Kommissionen;
               
            
                  C.
               
               
                  der henviser til, at Kommissionen har konkluderet, at fortolkningen opfylder de tekniske kriterier for vedtagelse som krævet i artikel 3, stk. 2, i forordning (EF) nr. 1606/2002, og fastholder, at de foreslåede ændringer vil forhindre en afbrydelse af sikringsforhold som følge af usikkerhed i forbindelse med IBOR-overgangen, således at regnskaber udarbejdet i henhold til IFRS kan give et retvisende billede af virkningen af risikostyringen og forhindre utidig volatilitet i resultatet;
               
            
                  D.
               
               
                  der henviser til, at IASB fastsatte ændringernes ikrafttrædelsestidspunkt til den 1. januar 2021, men det er tilladt at anvende dem tidligere; der henviser til, at de finansielle institutioner, der er omfattet af IFRS- og IAS-regnskabsstandarder, ikke kan anvende den behandling, der foreslås i disse ændringer, på deres regnskaber for 2020, inden de godkendes og offentliggøres; der henviser til, at EU-virksomheder stilles ringere end deres konkurrenter i andre jurisdiktioner, hvis de ikke er i stand til at gøre brug af den lempelse, der gives i disse ændringer; der henviser til, at de foreslåede ændringer derfor bør godkendes og offentliggøres inden udgangen af december 2020, således at de kan anvendes for regnskabsperioder, der starter den 1. januar 2021 eller før eller efter denne dato;
               
            
               
                  1.
               
               
                  erklærer, at det ikke modsætter sig udkastet til Kommissionens forordning;
               
            
               
                  2.
               
               
                  pålægger sin formand at sende denne afgørelse til Kommissionen og, til orientering, til Rådet.
               
            
         (1)  EFT L 243 af 11.9.2002, s. 1.
      
         (2)  EFT L 184 af 17.7.1999, s. 23.